CELEX: 52000PC0383
Language: el
Date: 2000-07-10
Title: Πρόταση κανονισμού του Συμβουλίου για τη θέσπιση συστήματος τεκμηρίωσης των αλιευμάτων του Dissostichus spp.

Avis juridique important

|

52000PC0383

Πρόταση κανονισμού του Συμβουλίου για τη θέσπιση συστήματος τεκμηρίωσης των αλιευμάτων του Dissostichus spp.  /* COM/2000/0383 τελικό - CNS 2000/0171 */  

Επίσημη Εφημερίδα αριθ. C 337 E της 28/11/2000 σ. 0103 - 0108

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για τη θέσπιση συστήματος τεκμηρίωσης των αλιευμάτων του Dissostichus spp.(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΗ παρούσα πρόταση αφορά τις διεθνείς υποχρεώσεις της Κοινότητας που αναλήφθηκαν στο πλαίσιο της σύμβασης για τη διατήρηση της θαλάσσιας πανίδας και χλωρίδας της Ανταρκτικής.Η σύμβαση αυτή, με την οποία θεσπίζεται η επιτροπή για τη διατήρηση της θαλάσσιας πανίδας και χλωρίδας της Ανταρκτικής, (CCAMLR), εγκρίθηκε με την απόφαση 81/691/ΕΟΚ του Συμβουλίου [1] και άρχισε να ισχύει για την Κοινότητα στις 21 Μαΐου 1982.[1]  ΕΕ L 252, 5.9.1981, σ. 26.Η CCAMLR ενέκρινε, κατά την XVIIIή ετήσια συνεδρίασή της του Νοεμβρίου 1999, το μέτρο διατήρησης 170/XVIII για τη θέσπιση ενός συστήματος τεκμηρίωσης των αλιευμάτων για τον Dissostichus spp.Το μέτρο αυτό διατήρησης θα καταστεί, από την 9η Μαΐου 2000, δεσμευτικό για τα συμβαλλόμενα μέρη τα οποία δεν προέβαλαν σχετικές ενστάσεις. Κατά συνέπεια, η Κοινότητα θα πρέπει να θέσει το μέτρο αυτό σε εφαρμογή.Ο στόχος του παρόντος κανονισμού είναι να μεταφερθούν στην κοινοτική νομοθεσία οι σχετικές υποχρεώσεις που έχει αναλάβει η Κοινότητα και τα κράτη μέλη της.Το νέο αυτό μέτρο έχει ως βασικούς στόχους την καταπολέμηση της παράνομης αλιείας, τον έλεγχο του διεθνούς εμπορίου του Dissostichus spp., τη διαπίστωση της προέλευσης των φορτίων και παρτίδων που εισάγονται από το έδαφος συμβαλλόμενων μερών της CCAMLR, τη διαπίστωση του εάν η αλιεία του σχετικού είδους στη ζώνη διατήρησης πραγματοποιήθηκε σύμφωνα με τα μέτρα διατήρησης της CCAMLR καθώς και τη συγκέντρωση δεδομένων με στόχο τη διευκόλυνση της επιστημονικής αξιολόγησης των αποθεμάτων.Τα μη συμβαλλόμενα μέρη της CCAMLR καλούνται να συμμετάσχουν στην εφαρμογή του συστήματος τεκμηρίωσης και, ως εκ τούτου, να προμηθεύσουν υποδείγματα του εγγράφου αλιευμάτων στα σκάφη που φέρουν τη σημαία τους.Το σύστημα αυτό αποτελεί ουσιαστικό μέρος του μηχανισμού που θα επιτρέψει στο μέλλον την αποτελεσματικότερη καταπολέμηση της παράνομης αλιείας των αλιευτικών ειδών που αποτελούν αντικείμενο διαχείρισης της CCAMLR.Οι λεπτομέρειες εφαρμογής του συστήματος τεκμηρίωσης αλιευμάτων θα θεσπιστούν μέσω κανονισμού εφαρμογής της Επιτροπής.Η Επιτροπή προτείνει στο Συμβούλιο να εγκρίνει τον παρόντα κανονισμό.Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για τη θέσπιση συστήματος τεκμηρίωσης των αλιευμάτων του Dissostichus spp.ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 37,την πρόταση της Επιτροπής [2],[2]  ΕΕ Cτη γνώμη του Ευρωπαϊκού Κοινοβουλίου [3],[3]  ΕΕ CΕκτιμώντας τα εξής :(1) Η σύμβαση για τη διατήρηση της θαλάσσιας πανίδας και χλωρίδας της Ανταρκτικής, η οποία στο εξής καλείται "Σύμβαση", εγκρίθηκε με την απόφαση 81/691/ΕΟΚ του Συμβουλίου [4] και άρχισε να ισχύει για την Κοινότητα στις 21 Μαΐου 1982.[4]  ΕΕ L 252, 5.9.1981, σ. 26.(2) Η Σύμβαση αυτή προβλέπει ένα πλαίσιο για τη περιφερειακή συνεργασία στον τομέα της διατήρησης και της διαχείρισης της θαλάσσιας πανίδας και χλωρίδας της Ανταρκτικής μέσω της δημιουργίας μιας επιτροπής για τη διατήρηση και τη διαχείριση της θαλάσσιας πανίδας και χλωρίδας της Ανταρκτικής, η οποία στο εξής καλείται "CCAMLR", και τη λήψη μέτρων διατήρησης τα οποία καθίστανται δεσμευτικά για τα συμβαλλόμενα μέρη.(3) Κατά την XVIIIή ετήσια συνεδρίαση του Νοεμβρίου 1999, η CCAMLR ενέκρινε το μέτρο διατήρησης 170/XVIII για τη θέσπιση συστήματος τεκμηρίωσης των αλιευμάτων που αφορούν τον Dissostichus spp.(4) Η εγκαθίδρυση ενός συστήματος τεκμηρίωσης των αλιευμάτων του Dissostichus spp. αποσκοπεί στον καλύτερο έλεγχο του διεθνούς εμπορίου του είδους αυτού καθώς και στη διαπίστωση της προέλευσης του συνόλου των Dissostichus spp. που εισάγονται από εδάφη ή εξάγονται προς εδάφη των συμβαλλομένων μερών της CCAMLR.(5) Το έγγραφο αλιευμάτων πρέπει επίσης να επιτρέπει να διαπιστώνεται εάν ο Dissostichus spp. αλιεύθηκε στη ζώνη της Σύμβασης σύμφωνα με τα μέτρα διατήρησης της CCAMLR καθώς και τη συγκέντρωση δεδομένων αλιευμάτων για τη διευκόλυνση της επιστημονικής αξιολόγησης των αποθεμάτων.(6) Το μέτρο διατήρησης 170/XVIII κατέστη δεσμευτικό για όλα τα συμβαλλόμενα μέρη από την 9η Μαΐου 2000. Κατά συνέπεια, η Κοινότητα πρέπει να το θέσει σε εφαρμογή.(7) Είναι αναγκαίο να εφαρμοστεί η υποχρέωση υποβολής εγγράφου αλιευμάτων για όλες τις εισαγωγές του Dissostichus spp. προκειμένου να επιτραπεί στην CCAMLR να επιτύχει τους στόχους διατήρησης του είδους αυτού.(8) Τα απαιτούμενα μέτρα για την εφαρμογή του παρόντος κανονισμού θα πρέπει να θεσπιστούν σύμφωνα με την απόφαση 1999/468/ΕΚ του Συμβουλίου της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή [5],[5]  ΕΕ L 184, 17.7.1999, σ. 23.ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:ΚΕΦΑΛΑΙΟ IΓενικές διατάξειςΆρθρο 1Ο παρών κανονισμός καθορίζει τις γενικές αρχές και τους όρους σχετικά με την εφαρμογή από την Κοινότητα του συστήματος τεκμηρίωσης αλιευμάτων για τον Dissostichus spp. το οποίο εγκρίθηκε από την επιτροπή για τη διατήρηση και τη διαχείριση της θαλάσσιας πανίδας και χλωρίδας της Ανταρκτικής, εφεξής "CCAMLR".Άρθρο 2Οι διατάξεις του παρόντος κανονισμού εφαρμόζονται:(α) σε οποιαδήποτε μεταφόρτωση ή εκφόρτωση του Dissostichus spp. που πραγματοποιείται από κοινοτικό αλιευτικό σκάφος.(β) σε οποιαδήποτε εισαγωγή στην Κοινότητα ή εξαγωγή και επανεξαγωγή από την Κοινότητα του Dissostichus spp.Άρθρο 3Για τους σκοπούς του παρόντος κανονισμού νοούνται ως:(α) "Dissostichus spp.": οι ιχθείς του είδους Dissostichus eliginoides (μαύρος μπακαλιάρος) και του είδους Dissostichus mawsoni (μπακαλιάρος της Ανταρκτικής).(β) "Έγγραφο αλιευμάτων": το έγγραφο που περιέχει τις πληροφορίες που προβλέπονται στο παράρτημα Ι και συμπληρώνονται σύμφωνα με το υπόδειγμα του παραρτήματος ΙΙ.(γ) "Ζώνη CCAMLR": η ζώνη εφαρμογής όπως ορίζεται στο άρθρο 1 της Σύμβασης για την ίδρυση της CCAMLR.ΚΕΦΑΛΑΙΟ IIΥποχρεώσεις του κράτους σημαίαςΆρθρο 4Τα κράτη μέλη λαμβάνουν όλα τα αναγκαία μέτρα προκειμένου σε κάθε εκφόρτωση ή μεταφόρτωση του Dissostichus spp., τα αλιευτικά σκάφη που φέρουν τη σημαία τους και τα οποία επιτρέπεται να αλιεύουν Dissostichus spp., να συμπληρώνουν δεόντως το έγγραφο αλιευμάτων.Άρθρο 5Τα κράτη μέλη λαμβάνουν όλα τα αναγκαία μέτρα προκειμένου κάθε μεταφόρτωση του Dissostichus spp. προς τα σκάφη που φέρουν τη σημαία τους να συνοδεύεται από δεόντως συμπληρωμένο έγγραφο αλιευμάτων.Άρθρο 6Τα κράτη μέλη προμηθεύουν έγγραφα αλιευμάτων αποκλειστικά και μόνο στα σκάφη που φέρουν τη σημαία τους και τα οποία επιτρέπεται να αλιεύουν Dissostichus spp.Άρθρο 7Τα κράτη μέλη μεριμνούν ώστε τα έγγραφα αλιευμάτων που χορηγούν να περιλαμβάνουν έναν ειδικό αριθμό αναγνώρισης ο οποίος να συνίσταται από :(α) έναν τετραψήφιο αριθμό που θα αποτελείται από δύο ψηφία του κωδικού της χώρας, τα οποία έχουν δοθεί από τον Διεθνή Οργανισμό Τυποποίησης (ISO), ακολουθούμενα από τα δύο τελευταία ψηφία του έτους χορήγησης του εγγράφου, και(β) έναν τριψήφιο αύξοντα αριθμό (αρχής γενομένης από το 001) προκειμένου να προσδιορίσει τη σειρά με την οποία εκδίδονται τα έντυπα του εγγράφου αλιευμάτων.Καταχωρούν επίσης σε κάθε έγγραφο αλιευμάτων τον αριθμό της άδειας αλιείας που έχουν χορηγήσει στο σκάφος που φέρει τη σημαία τους.ΚΕΦΑΛΑΙΟ IIIΥποχρεώσεις του πλοιάρχουΆρθρο 81. Πριν από κάθε εκφόρτωση ή μεταφόρτωση του Dissostichus spp. ο πλοίαρχος κοινοτικού αλιευτικού σκάφους που έλαβε ένα ή περισσότερα έγγραφα αλιευμάτων, μεριμνά ώστε να αναγράφονται ορθά στο έγγραφο αλιευμάτων όλες οι υποχρεωτικές πληροφορίες που απαριθμούνται στο παράρτημα Ι.2. Εάν μία εκφόρτωση ή μεταφόρτωση περιλαμβάνει την αλίευση δύο ειδών του Dissostichus, ο πλοίαρχος καταχωρεί στο έγγραφο αλιευμάτων το συνολικό βάρος του εκφορτωθέντος ή μεταφορτωθέντος αλιεύματος προσδιορίζοντας το βάρος κάθε είδους.3. Εάν μία εκφόρτωση ή μεταφόρτωση περιλαμβάνει τα δύο είδη του Dissostichus που αλιεύθηκαν σε διαφορετικές στατιστικές υποπεριοχές ή/και διαιρέσεις, ο πλοίαρχος προσδιορίζει στο έγγραφο αλιευμάτων το βάρος κάθε είδους που αλιεύθηκε σε κάθε στατιστική υποπεριοχή ή διαίρεση.4. Ο πλοίαρχος κοινοποιεί στο κράτος μέλος σημαίας του σκάφους, με το ταχύτερο ηλεκτρονικό μέσο που διαθέτει, τον αριθμό του εγγράφου αλιευμάτων, την ημερομηνία απόπλου του σκάφους, τα είδη, τον τύπο ή τους τύπους επεξεργασίας, το καθαρό εκφορτωθέν βάρος και την περιοχή ή περιοχές αλιείας, την ημερομηνία εκφόρτωσης ή μεταφόρτωσης, το λιμάνι και την χώρα εκφόρτωσης ή το σκάφος μεταφόρτωσης και ζητεί από το κράτος μέλος σημαίας έναν ατομικό αριθμό του κωδικού επικύρωσης.Άρθρο 9Μετά από την επιβεβαίωση από το κράτος μέλος σημαίας ότι το προς εκφόρτωση ή μεταφόρτωση αλίευμα ανταποκρίνεται στην άδεια αλιείας του σκάφους, διαβιβάζει στον πλοίαρχο έναν αριθμό ειδικού κωδικού χρησιμοποιώντας το ταχύτερο ηλεκτρονικό μέσο. Ο πλοίαρχος εγγράφει τον αριθμό του κωδικού στο έγγραφο αλιευμάτων.Άρθρο 101. Αμέσως μετά από κάθε εκφόρτωση ή μεταφόρτωση του Dissostichus spp. ο πλοίαρχος κοινοτικού αλιευτικού σκάφους, ο οποίος έλαβε ένα ή περισσότερα έγγραφα αλιευμάτων, πρέπει να τηρεί τις ακόλουθες διαδικασίες:(α) στην περίπτωση μεταφόρτωσης, μεριμνά ώστε ο πλοίαρχος του σκάφους επί του οποίου μεταφορτώθηκε το αλίευμα, να υπογράψει το έγγραφο αλιευμάτων.(β) στην περίπτωση εκφόρτωσης, μεριμνά ώστε ένας υπεύθυνος του λιμένος εκφόρτωσης καθώς και το πρόσωπο που παραλαμβάνει το αλίευμα στο λιμάνι εκφόρτωσης, να υπογράφουν το έγγραφο αλιευμάτων.2. Εάν το αλίευμα υποδιαιρείται σε μέρη κατά την εκφόρτωση, ο πλοίαρχος παρουσιάζει αντίγραφο του εγγράφου αλιευμάτων σε κάθε πρόσωπο που παραλαμβάνει μέρος του αλιεύματος. Πρέπει να αναγράφει στο εν λόγω αντίγραφο του εγγράφου την ποσότητα και την προέλευση του αλιεύματος που παρέλαβε το πρόσωπο αυτό και να ζητεί την υπογραφή του.3. Ο πλοίαρχος του κοινοτικού αλιευτικού σκάφους υπογράφει και κοινοποιεί στο κράτος μέλος σημαίας, χρησιμοποιώντας το ταχύτερο ηλεκτρονικό μέσο που διαθέτει, αντίγραφο, ή, εάν το εκφορτωθέν αλίευμα έχει υποδιαιρεθεί σε μέρη, τα υπογεγραμμένα αντίγραφα των εγγράφων αλιευμάτων. Διαβιβάζει επίσης αντίγραφο του υπογεγραμμένου εγγράφου σε κάθε πρόσωπο που παραλαμβάνει μέρος του αλιεύματος.Άρθρο 11Ο πλοίαρχος διατηρεί τα υπογεγραμμένα πρωτότυπα του εγγράφου ή υπογεγραμμένων εγγράφων αλιευμάτων και τα διαβιβάζει στο κράτος μέλος σημαίας εντός μηνός κατ´ανώτατο όριο μετά τη λήξη της αλιευτικής περιόδου.Άρθρο 121. Ο πλοίαρχος κοινοτικού αλιευτικού σκάφους, επί του οποίου μεταφορτώθηκε ένα αλίευμα, αμέσως μετά τη μεταφόρτωση του Dissostichus spp., μεριμνά ώστε ένας αρμόδιος υπάλληλος του λιμένος εκφόρτωσης καθώς και το πρόσωπο που παρέλαβε το αλίευμα στο λιμάνι εκφόρτωσης να υπογράψουν το έγγραφο αλιευμάτων που παραλήφθηκε από τα σκάφη που πραγματοποίησαν την μεταφόρτωση.2. Εάν το αλίευμα υποδιαιρείται σε μέρη κατά την εκφόρτωση, ο πλοίαρχος παρουσιάζει αντίγραφο του εγγράφου αλιευμάτων σε κάθε πρόσωπο που παραλαμβάνει μέρος του αλιεύματος. Πρέπει να αναγράφει στο εν λόγω αντίγραφο του εγγράφου την ποσότητα και την προέλευση του αλιεύματος που παρέλαβε το πρόσωπο αυτό και να ζητεί την υπογραφή του.3. Ο πλοίαρχος υπογράφει και διαβιβάζει, χρησιμοποιώντας το πλέον ταχύτερο ηλεκτρονικό μέσο που διαθέτει, υπογεγραμμένο αντίγραφο, ή, εάν το εκφορτωθέν αλίευμα έχει υποδιαιρεθεί σε μέρη, υπογεγραμμένα αντίγραφα των εγγράφων αλιευμάτων στα κράτη σημαίας που έχουν χορηγήσει τα έγγραφα αυτά. Διαβιβάζει αντίγραφο του εγγράφου αυτού σε κάθε πρόσωπο που παραλαμβάνει μέρος του αλιεύματος.ΚΕΦΑΛΑΙΟ IVΥποχρεώσεις του κράτους μέλους σε περίπτωση εκφόρτωσης, εισαγωγής, εξαγωγής ή επανεξαγωγής του Dissostichus spp.Άρθρο 13Τα κράτη μέλη λαμβάνουν τα αναγκαία μέτρα προκειμένου να καθορίσουν την προέλευση κάθε Dissostichus spp. ο οποίος εισάγεται στο έδαφος τους ή εξάγεται από το έδαφος τους και να προσδιορίσει εάν τα είδη αυτά αλιεύθηκαν σύμφωνα με τα μέτρα διατήρησης της CCAMLR εφόσον τα εν λόγω είδη προέρχονται από τη ζώνη που διέπεται από τη Σύμβαση.Άρθρο 14Τα κράτη μέλη λαμβάνουν όλα τα αναγκαία μέτρα ώστε κάθε εκφόρτωση του Dissostichus spp. στα λιμάνια τους να συνοδεύεται από δεόντως συμπληρωμένο έγγραφο αλιευμάτων.Άρθρο 151. Τα κράτη μέλη λαμβάνουν όλα τα αναγκαία μέτρα ώστε κάθε φορτίο του Dissostichus spp. που εισάγεται στο έδαφος τους ή εξάγεται από το έδαφος τους, να συνοδεύεται από ένα ή περισσότερα επικυρωμένα για εξαγωγή ή επανεξαγωγή έγγραφα αλιευμάτων που αντιστοιχούν στη συνολική ποσότητα του Dissostichus spp. που περιλαμβάνεται στο φορτίο.2. Τα κράτη μέλη μεριμνούν ώστε οι τελωνειακές αρχές τους ή οι λοιποί αρμόδιοι επίσημοι υπάλληλοι να ζητούν και να εξετάζουν τα έγγραφα σχετικά με την εισαγωγή κάθε φορτίου του Dissostichus spp. που εισάγεται στο έδαφος τους προκειμένου να επαληθεύσουν ότι περιλαμβάνουν ένα ή περισσότερα επικυρωμένα για εξαγωγή ή επανεξαγωγή έγγραφα αλιευμάτων που αντιστοιχούν στη συνολική ποσότητα του Dissostichus spp. που περιλαμβάνεται στο φορτίο. Οι εν λόγω υπάλληλοι μπορούν επίσης να εξετάζουν το περιεχόμενο κάθε φορτίου προκειμένου να επαληθεύσουν τις πληροφορίες που περιλαμβάνονται στο εν λόγω έγγραφο ή έγγραφα.3. Ένα επικυρωμένο για εξαγωγή έγγραφο αλιευμάτων του Dissostichus spp. συγκεντρώνει τις εξής προϋποθέσεις:(α) περιλαμβάνει όλες τις πληροφορίες που προβλέπονται στο παράρτημα Ι καθώς και όλες τις απαιτούμενες υπογραφές,(β) περιλαμβάνει βεβαίωση υπογεγραμμένη και σφραγισμένη από επίσημο υπάλληλο του κράτους εξαγωγής, ο οποίος πιστοποιεί την ακρίβεια των πληροφοριών που αναγράφονται στο έγγραφο.Άρθρο 16Τα κράτη μέλη λαμβάνουν όλα τα αναγκαία μέτρα ώστε κάθε φορτίο του Dissostichus spp. που επανεξάγεται από το έδαφος τους, να συνοδεύεται από ένα ή περισσότερα επικυρωμένα για επανεξαγωγή έγγραφα αλιευμάτων που αντιστοιχούν στη συνολική ποσότητα του Dissostichus spp. που περιλαμβάνεται στο φορτίο.Το επικυρωμένο για επανεξαγωγή έγγραφο αλιευμάτων πρέπει να συμφωνεί με το υπόδειγμα που προβλέπεται στο παράρτημα ΙΙΙ και περιλαμβάνει τις πληροφορίες που αναφέρονται στο άρθρο 18.ΚΕΦΑΛΑΙΟ VΥποχρεώσεις του εξαγωγέαΆρθρο 17Για κάθε φορτίο του Dissostichus spp., που πρέπει να εξαχθεί από το κράτος μέλος εκφόρτωσης, ο εξαγωγέας αναγράφει σε κάθε έγγραφο αλιευμάτων:(α) την ποσότητα κάθε είδους του Dissostichus spp. που περιέχεται στο φορτίο που δηλώνεται στο έγγραφο.(β) το όνομα, τη διεύθυνση του εισαγωγέα του φορτίου και τον τόπο εισαγωγής.(γ) το δικό του ονοματεπώνυμο και τη διεύθυνση.Αφού υπογράψει το έγγραφο αλιευμάτων το υποβάλλει προς επικύρωση στην αρμόδια αρχή του κράτους μέλους εξαγωγής.Άρθρο 18Στην περίπτωση επανεξαγωγής, ο επανεξαγωγέας αναφέρει:(α) το καθαρό βάρος των προϊόντων όλων των προς επανεξαγωγή ειδών καθώς και τον αριθμό του εγγράφου αλιευμάτων στο οποίο αναφέρονται κάθε είδος και κάθε προϊόν.(β) το όνομα και τη διεύθυνση του εισαγωγέα του φορτίου, τον τόπο εισαγωγής και το όνομα και τη διεύθυνση του εξαγωγέα.Ακολούθως μεριμνά για την επικύρωση όλων των πληροφοριών από την αρμόδια αρχή του κράτους εξαγωγής.ΚΕΦΑΛΑΙΟ VIΔιαβίβαση δεδομένωνΆρθρο 19Το κράτος μέλος σημαίας διαβιβάζει αμέσως στην γραμματεία της CCAMLR, με κοινοποίηση στην Επιτροπή, τα αντίγραφα που αναφέρονται στα άρθρα 10 και 12.Άρθρο 20Τα κράτη μέλη κοινοποιούν στην Επιτροπή, για περαιτέρω διαβίβαση στη γραμματεία της CCAMLR, το όνομα της εθνικής αρχής ή των εθνικών αρχών (αναφέροντας την ονομασία τους, καθώς και τη διεύθυνση και τους αριθμούς τηλεφώνου και τηλεομοιοτυπίας) που είναι αρμόδιες για τη χορήγηση και την επικύρωση των εγγράφων αλιευμάτων.Άρθρο 21Τα κράτη μέλη διαβιβάζουν κάθε τρίμηνο στην Επιτροπή για περαιτέρω διαβίβαση στη γραμματεία της CCAMLR, τα επικυρωμένα για εξαγωγή ή επανεξαγωγή αντίγραφα των εγγράφων αλιευμάτων που έχουν χορηγήσει και έχουν παραλάβει στο έδαφος της.Τα κράτη μέλη διαβιβάζουν κάθε έτος στην Επιτροπή, για περαιτέρω διαβίβαση στη γραμματεία της CCAMLR, τα δεδομένα που προέρχονται από τα έγγραφα αλιευμάτων σχετικά με την προέλευση και την ποσότητα του Dissostichus spp., η οποία εισήχθη στο έδαφος τους ή εξάχθηκε από το έδαφος τους.ΚΕΦΑΛΑΙΟ VIIΤελικές διατάξειςΆρθρο 22Η Επιτροπή μπορεί, σύμφωνα με τη διαδικασία του άρθρου 23, παράγραφος 2, να τροποποιεί τις τεχνικές απόψεις των άρθρων 7 έως 12 και τα παραρτήματα Ι, ΙΙ και ΙΙΙ προκειμένου να προβεί στη μεταφορά των μέτρων διατήρησης που εγκρίθηκαν από την CCAMLR στην κοινοτική νομοθεσία.Άρθρο 231. Η Επιτροπή επικουρείται από την επιτροπή διαχείρισης αλιείας και υδατοκαλλιέργειας που έχει συταθεί βάσει του άρθρου 17 του κανονισμού (ΕΟΚ) αριθ. 3760/92 του Συμβουλίου [6].[6]  ΕΕ L 389, 31.12.1992, σ. 1.2. Όταν γίνεται παραπομπή στην παρούσα παράγραφο, εφαρμόζεται η διαδικασία της επιτροπής διαχείρισης που προβλέπεται στο άρθρο 4 της απόφασης 1999/468/ΕΚ, με τη επιφύλαξη των διατάξεων του άρθρου 7, παράγραφος 3 της εν λόγω απόφασης.Το χρονικό διάστημα που προβλέπεται στο άρθρο 4, παράγραφος 3 της απόφασης 1999/468/ΕΚ καθορίζεται σε ένα μήνα.Άρθρο 24Ο παρών κανονισμός αρχίζει να ισχύει την εικοστή ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑ IΕΓΓΡΑΦΟ ΑΛΙΕΥΜΑΤΩΝ ΤΟΥ DISSOSTICHUSΤο έγγραφο αλιευμάτων περιλαμβάνει τις ακόλουθες πληροφορίες :i) το όνομα, τη διεύθυνση και τους αριθμούς τηλεφώνου και τηλεομοιοτυπίας της αρχής που χορήγησε το πιστοποιητικό.ii) το όνομα, το λιμάνι βάσης του σκάφους, τον εθνικό αριθμό νηολογίου, το ενδεικτικό κλήσεως του σκάφους και, ενδεχομένως, τον αριθμό καταχώρησης στους Lloyd's.iii) τον αριθμό της γενικής ή ειδικής άδειας αλιείας που χορηγήθηκε στο σκάφος, ανάλογα με την περίπτωση.iv) το βάρος κάθε είδους Dissostichus, για κάθε τύπο εκφορτωνόμενου ή μεταφορτωνόμενου προϊόντος, καια) ανά στατιστική υποπεριοχή ή διαίρεση της CCAMLR, εάν το αλίευμα προέρχεται από τη ζώνη της Σύμβασης, ή/καιβ) ανά στατιστική περιοχή, υποπεριοχή ή διαίρεση του FAO, εάν το αλίευμα δεν προέρχεται από τη ζώνη της Σύμβασης.v) τις ημερομηνίες της περιόδου κατά τη διάρκεια της οποίας πραγματοποιήθηκε η αλίευση.vi) σε περίπτωση εκφόρτωσης, την ημερομηνία και το λιμάνι εκφόρτωσης, ή σε περίπτωση μεταφόρτωσης, την ημερομηνία, το όνομα του σκάφους μεταφόρτωσης, τη σημαία του και τον εθνικό αριθμό νηολογίου του, καιvii) το ονοματεπώνυμο, τη διεύθυνση και τους αριθμούς τηλεφώνου και τηλεομοιοτυπίας του προσώπου ή των προσώπων που παρέλαβαν το αλίευμα καθώς και την ποσότητα κάθε είδους και τον τύπο του προϊόντος που παραλήφθηκε.ΠΑΡΑΡΤΗΜΑ IIΥΠΟΔΕΙΓΜΑ ΕΓΓΡΑΦΟΥ ΕΠΑΝΕΞΑΓΩΓΗΣ ΤΟΥ DISSOSTICHUS&gt;ΘΕΣΗ ΠIΝΑΚΑ&gt;ΠΑΡΑΡΤΗΜΑ IIΙΥΠΟΔΕΙΓΜΑ ΕΓΓΡΑΦΟΥ ΕΠΑΝΕΞΑΓΩΓΗΣ ΤΟΥ DISSOSTICHUS&gt;ΘΕΣΗ ΠIΝΑΚΑ&gt;